CELEX: 32014D0742
Language: lv
Date: 2014-10-28 00:00:00
Title: Padomes Lēmums 2014/742/KĀDP ( 2014. gada 28. oktobris ), ar ko atceļ Kopējo nostāju 2000/696/KĀDP par īpašu ierobežojošu pasākumu saglabāšanu, kas vērsti pret Miloševiča kungu un ar viņu saistītām personām, un saistītās Kopējās nostājas 98/240/KĀDP, 98/326/KĀDP, 1999/318/KĀDP un 2000/599/KĀDP

29.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 308/99
            
         PADOMES LĒMUMS 2014/742/KĀDP
   (2014. gada 28. oktobris),
   ar ko atceļ Kopējo nostāju 2000/696/KĀDP par īpašu ierobežojošu pasākumu saglabāšanu, kas vērsti pret Miloševiča kungu un ar viņu saistītām personām, un saistītās Kopējās nostājas 98/240/KĀDP, 98/326/KĀDP, 1999/318/KĀDP un 2000/599/KĀDP
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:
   
               (1)
            
            
               Padome 2000. gada 10. novembrī pieņēma Kopējo nostāju 2000/696/KĀDP (1).
            
         
               (2)
            
            
               Ar Kopējo nostāju 2000/696/KĀDP tika izpildīts Padomes Kopējā nostājā 2000/599/KĀDP (2) noteiktais, proti, ka būtu jāsaglabā īpaši ierobežojoši pasākumi, kas vērsti pret Miloševiča kungu un ar viņu saistītām personām.
            
         
               (3)
            
            
               Kopējā nostājā 2000/696/KĀDP tālāk tika pārskatīti ierobežojošie pasākumi, kas paredzēti Padomes Kopējās nostājās 98/240/KĀDP (3), 98/326/KĀDP (4) un 1999/318/KĀDP (5), lai saglabātu tikai tos ierobežojošos pasākumus, kas vērsti pret Miloševiča kungu un ar viņu saistītām personām.
            
         
               (4)
            
            
               Miloševiča kungs un ar viņu saistītās personas vairs nerada draudus demokrātijas nostiprināšanai, un tāpēc vairs nav pamata turpināt piemērot minētos ierobežojošos pasākumus.
            
         
               (5)
            
            
               Kopējās nostājas 98/240/KĀDP, 98/326/KĀDP, 1999/318/KĀDP, 2000/599/KĀDP un 2000/696/KĀDP tāpēc būtu jāatceļ,
            
         IR PIEŅĒMUSI ŠO LĒMUMU.
   1. pants
   Ar šo atceļ Kopējās nostājas 98/240/KĀDP, 98/326/KĀDP, 1999/318/KĀDP, 2000/599/KĀDP un 2000/696/KĀDP.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Luksemburgā, 2014. gada 28. oktobrī
      
         
            Padomes vārdā –
         
         
            priekšsēdētājs
         
         G. L. GALLETTI
      
   
   
      (1)  Padomes Kopējā nostāja 2000/696/KĀDP (2000. gada 10. novembris) par īpašu ierobežojošu pasākumu saglabāšanu, kas vērsti pret Miloševiča kungu un ar viņu saistītām personām (OV L 287, 14.11.2000., 1. lpp.).
   
      (2)  Padomes Kopējā nostāja 2000/599/KĀDP (2000. gada 9. oktobris) par demokrātiskas DFR atbalstu un tūlītēju konkrētu ierobežojošu pasākumu atcelšanu (OV L 261, 14.10.2000., 1. lpp.).
   
      (3)  Kopējā nostāja 98/240/KĀDP (1998. gada 19. marts), ko Padome, pamatojoties uz Līguma par Eiropas Savienību J.2. pantu, formulējusi par ierobežojošiem pasākumiem pret Dienvidslāvijas Federatīvo Republiku (OV L 95, 27.3.1998., 1. lpp.).
   
      (4)  Kopējā nostāja 98/326/KĀDP (1998. gada 7. maijs), ko Padome, pamatojoties uz Līguma par Eiropas Savienību J.2. pantu, ir formulējusi par Dienvidslāvijas Federatīvās Republikas (DFR) un Serbijas ārvalstīs glabāto līdzekļu iesaldēšanu (OV L 143, 14.5.1998., 1. lpp.).
   
      (5)  Kopējā nostāja 1999/318/KĀDP (1999. gada 10. maijs), ko Padome, pamatojoties uz 15. pantu Līgumā par Eiropas Savienību, pieņēmusi attiecībā uz papildu ierobežojošiem pasākumiem pret Dienvidslāvijas Federatīvo Republiku (OV L 123, 13.5.1999., 1. lpp.).